La Corporació local sol·licita al Govern de l?Estat la declaració de zona afectada pels forts temporals derivats de la tempesta ?Gloria?
03 febrer 2020

## La Corporació local sol·licita al Govern de l?Estat la declaració de zona afectada pels forts temporals derivats de la tempesta ?Gloria?03 febrer 2020Última actualització: 01 setembre 2021

![](../gestion/img/95a6b645844afdc9c64dc7a16af3c6c786cec4feceeeace4da566b720c5056d6.jpg)  
  

**. La petició ha sigut acordada de forma unànime pels grups polítics municipals.**

**. També s’ha acordat la modificació del pressupost municipal per a l’exercici de fiscalitat local amb 10 vots a favor (GMS/PSOE) i 4 de COMP+GNDU, 9 vots en contra (PP) i 1 abstenció (C’s Gandia).**

**Gandia, 30 de gener de 2020.-** El saló de plenaris de l’Ajuntament de Gandia ha celebrat aquest matí el primer ple ordinari d’enguany que ha estat marcat pel protagonisme de la tempesta “Gloria” i els efectes que ha deixat en gran part del territori estatal i també a Gandia, un dels municipis afectats per les pluges i altres fenòmens costaners que han provocat nombrosos danys materials a la Comunitat Valenciana.    

Atès aquest esdeveniment extraordinari, la Corporació ha sol·licitat al Govern de l’Estat la declaració del municipi de Gandia com a zona greument afectada per la tempestes esdevingudes els dies 19, 20 i 21 d’aquest mes, un fenomen meteorològic va ocasionar desperfectes en infraestructures municipals, comerços i habitatges de Gandia i van obligar a l’Ajuntament a tancar tots els espais educatius, biblioteques públiques i activitats esportives a la nostra ciutat per una situació de risc col·lectiu.

Amb l’objectiu de rebre una resposta positiva per part de les instàncies superiors, la sol·licitud és instar de zona afectada per emergència de protecció civil ha estat acordada per unanimitat dels 24 membres presents en la sessió.

A banda d’aquest assumpte principal, a la sessió plenària també s’han aprovat altres punts de l’ordre del dia com el finançament de pressupost per al desenvolupament de l’exercici d’Hisenda Local, el qual s’ha aprovat amb 14 vots a favor (10 GMS/PSOE i 4 COMP+GNDU), 9 vots en contra (PP) i 1 abstenció (C’s Gandia).

Així mateix, s’han abordat altres qüestions, com la designació dels membres del Consell de Participació Ciutadana i el nomenament de membre vocal de la Junta Municipal de Districte El·líptica-República Argentina per a representar les associacions de la barriada amb l’aprovació unànime per part de les formacions polítiques, entre altres.